ปกติปจด.จะมาช่วงปลายเดือนประมาณวันที่25 ของทุกเดือน แต่เดือนที่แล้วมี.ค ปจดเลื่อนมาเป็นวันที่7 และช่วงวันที่27มี.ค ปจด.ก็มาอีกครั้ง .มาแต่ละครั้งก็ปกติก็คิดว่าคงเครียดจากงานเลยทำให้เดือนนี้ปจดมาสองครั้ง แต่เมื่อวานสังเกตเห็นคล้ายๆเลือดแห้งๆ ติดกกน.นิดหน่อย สีออกน้ำตาลช็อคโกแลต และวันนี้ก็ยังมีอีกเยอะกว่าเดิมเล็กน้อยสีน้ำตาลเข้มเหมือนเดิม (คล้ายกับปจด.วันหลังๆที่ใกล้หมด) ไม่มีอาการ ปวดท้องแต่อย่างใด. ใช่ปจดหรือเปล่าค่ะเพราะปจดเพิ่งจะมาไปเมื่อตอนสัปดาห์ที่แล้ว อยากทราบว่า.อาการแบบนี้ผิดปกติไหมคะ เพราะเพิ่งเคยเป็นรบกวนช่วยตอบด้วยค่ะกลัวว่ามดลูกมีปัญหา.
สวัสดีค่ะ หากประจำเดือนในเดือน ก.พ. ไม่มา แล้วมาในวันที่ 7 มี.ค. และในวันที่ 27 มี.ค. ก็มาอีกครั้ง ถือว่ามีระยะห่างระหว่างรอบประจำเดือนที่สั้นกว่าปกติเล็กน้อย และหากในวันที่ 8 เม.ย. ได้มีเลือดสีน้ำตาลออกมา อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น ซึ่งเลือดที่ออกในวันที่ 7 และ 27 มี.ค. อาจไม่ใช่ประจำเดือนก็ได้ แต่หากเป็นอาการแท้งก็จะมีอาการปวดท้องน้อยมากร่วมด้วยและเลือดก็จะออกต่อเนื่องหลายวัน2. เลือดออกช่วงไข่ตก ซึ่งจะพบในช่วงกึ่งกลางของรอบเดือน โดยเลือดที่ออกจะมีปริมาณเพียงเล็กน้อยและออกเพียง 1 วัน3. มีมดลูกอักเสบ แต่จะทำให้มีปวดท้องน้อย และมีตกขาวผิดปกติร่วมด้วย รวมถึงมีอาการปัสสาวะผิดปกติ มีไข้ อ่อนเพลีย4 . การผลิตฮอร์โมนของรังไข่ผิดปกต5. มีการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆหากเลือดสีน้ำตาลที่ออกมา มีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมากขึ้น หรือออกนานเกิน 2 วัน หรือออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติ หรือยังคงมีระยะห่างระหว่างรอบประจำเดือนที่สั้นกว่าปกติ คือน้อนกว่า 21 วัน ก็ควรไปพบสูติ-นรีแพทย์เพื่อตรวจหาสาเหตุค่ะ